Licenčná zmluva o udelení práva na používanie antivírusového softvéru

(uzatvorená podľa § 508 a nasl. Zákona č. 513/1991 Zb. Obchodného zákonníka)

Číslo zmluvy: 

Počet strán: 6 + 1

Zmluvné strany:

Nadobúdateľ: Mesto Košice
so sídlom Trieda SNP 48/A, 040 11 Košice
IČO: 00691135
DIČ: 2021186904
bankové spojenie: Prima banka Slovensko a.s.
číslo účtu: 0442486001/5600
zastúpené MUDr. Richardom Rašim, PhD., MPH, primátorom

(Ďalej len "nadobúdateľ")

a

Poskytovateľ: ...
so sídlom 
IČO: 
DIČ: 
zapísaný v OR:
bankové spojenie: 
číslo účtu: 
zastúpený 

(Ďalej len "poskytovateľ")

uzatvárajú nižšie uvedeného dňa, mesiaca a roka túto zmluvu:

Článok 1
Predmet zmluvy

1.	Poskytovateľ touto zmluvou poskytuje nadobúdateľovi oprávnenie na výkon nevýhradného neprevoditeľného práva (ďalej len "licencie") používať programový produkt Kaspersky Enterprise Space Security pre antivírusovú ochranu (ďalej len "antivírusový softvér"). Antivírusový softvér a počty príslušných licencií sú špecifikované v Prílohe č. 1. Toto oprávnenie je poskytované za odmenu, v rozsahu a za podmienok ďalej v tejto zmluve stanovených. Právom používať sa v zmysle tejto zmluvy rozumie právo nerušeného používania počítačového programu v súlade s obmedzeniami stanovenými zákonom a touto zmluvou, a to po dobu stanovenú v článku 5 odsek 3 tejto zmluvy.

2.	Nadobúdateľ bude oprávnený aktualizovať vírusovú databázu antivírusového softvéru (update antivírusového softvéru) prostredníctvom internetu, menovite internetových stránok http://www.kaspersky.com a to od dátumu účinnosti tejto zmluvy. Nadobúdateľ bude ďalej oprávnený na týchto internetových stránkach získať špeciálne ovládače a ďalšie podporné informácie tak, ako tu budú aktuálne k dispozícii v závislosti od situácie vo vírusovej problematike.

3.	Nadobúdateľ bude oprávnený v rámci tejto zmluvy aktualizovať antivírusový softvér (upgrade antivírusového softvéru) v prípade, že počas doby uvedenej v článku 5 ods. 4 tejto zmluvy bude distribuovaná aktualizácia antivírusového softvéru.

4.	Prípadné servisné zásahy a odborná konzultačná činnosť, ktoré budú poskytnuté poskytovateľom na základe vyžiadania nadobúdateľa, budú platenou službou podľa platného cenníka poskytovateľa, aktuálneho v čase vykonávania servisných prác popr. poskytovanie odbornej konzultačnej činnosti.

5.	Nadobúdateľ sa zaväzuje zaplatiť dodávateľovi za licencie podľa Článku 1 odsek 1 tejto zmluvy, za update antivírusového softvéru podľa Článku 1 odsek 2 tejto zmluvy a za upgrade antivírusového softvéru podľa Článku 1 odsek 3 tejto zmluvy odmenu podľa Článku 2 tejto zmluvy a ďalej sa zaväzuje vyvinúť súčinnosť k prevzatiu antivírusového softvéru a dodržiavanie všetkých podmienok licencie ustanovených zákonom, touto zmluvou a licenčnou dohodou výrobca antivírusového softvéru.

6.	Kontaktné osoby za poskytovateľa:
a) 
b) 
Akékoľvek zmeny v osobách či adresách budú poskytovateľom bez omeškania oznámené.

7.	Kontaktné osoby za nadobúdateľa:
a) Ing. Gabriela Hajduková - vedúca referátu informatiky 
Akékoľvek zmeny v osobách či adresách budú nadobúdateľom bez omeškania oznámené.

8.	Poskytovateľ sa zaväzuje dodať nadobúdateľovi licenčný kľúč pre produkt Kaspersky Enterprise Space Security najneskôr do 1 kalendárneho dňa od podpisu tejto zmluvy poslednou zmluvnou stranou. Licenčný kľúč zaistí nadobúdateľovi update a upgrade antivírusového softvéru tak, aby antivírusový softvér nestratil svoju plnú funkčnosť.

Článok 2
Odmena

1.	Odmena bola stanovená dohodou zmluvných strán takto:

Licencia	Produkt	€/ks	ks	Celkom bez DPH	DPH	Celkom s DPH	
3 roky	Kaspersky Enterprise Space Security (ochrana pracovných staníc a file / mail serverov)		500				

2.	Odmena predstavuje cenu za licencie podľa Článku 1 odsek 1 tejto zmluvy, ďalej zahŕňa cenu za dodávku antivírusového softvéru, cenu za dopravu a balenie, cenu za update antivírusového softvéru a cenu za upgrade antivírusového softvéru po dobu uvedenú v Článku 5 odsek 3 a 4 tejto zmluvy. Odmena nezahŕňa cenu za akékoľvek ďalšie služby spočívajúce napríklad v inštalácii, servise, konfigurácii či úprave antivírusového softvéru.

3.	Odmena podľa Článku 2 je splatná na základe faktúry - daňového dokladu podľa platobných podmienok stanovených v Článku 3. tejto zmluvy.

4.	Výška odmeny je stanovená k dátumu uzavretia zmluvy a akákoľvek zmena je možná len písomnou dohodou zmluvných strán, ak nie je výslovne ustanovené inak.

Článok 3
Platobné podmienky

1.	Právo fakturovať vzniká poskytovateľovi na základe odovzdania a prevzatia antivírusového softvéru podľa Článku 4. tejto zmluvy a odovzdaním licenčného kľúča podľa Článku 1. odsek 8 tejto zmluvy.

2.	Nadobúdateľ sa zaväzuje zaplatiť poskytovateľovi odmenu na základe faktúry - daňového dokladu, ktorú vystaví poskytovateľ do 10 kalendárnych dní od vzniku práva fakturovať a doručí nadobúdateľovi antivírusového softvéru, pričom táto faktúra je splatná do tridsiatich (30) kalendárnych dní od jej doručenia nadobúdateľovi.

3.	Platby podľa tejto zmluvy bude nadobúdateľ hradiť bezhotovostným prevodom na účet poskytovateľa uvedený v úvodnej časti tejto zmluvy. Povinnosť nadobúdateľa plniť riadne a včas je splnená pripísaním fakturovanej čiastky na účet poskytovateľa.

4.	V prípade omeškania s platením faktúry sa nadobúdateľ zaväzuje zaplatiť poskytovateľovi úrok z omeškania vo výške ustanovenej v § 369 ods. 1 zákona č. 513/1991 Zb. Obchodného zákonníka v znení neskorších predpisov. Tým nie je dotknutý nárok poskytovateľa na zmluvnú pokutu a náhradu škody.

5.	Nadobúdateľ má právo vrátenia faktúry, ak cena nezodpovedá zmluve alebo doklad nespĺňa zákonné požiadavky.

Článok 4
Odovzdanie a prevzatie antivírusového softvéru

1.	Poskytovateľ dodá najneskôr do 1 kalendárneho dňa od nadobudnutia účinnosti kúpnej zmluvy tovar na e-mailovú adresu gabriela.hajdukova @ kosice.sk

2.	Odovzdanie antivírusového softvéru sa uskutoční elektronicky zaslaním licenčného kľúča nadobúdateľovi na e-mailovú adresu uvedenú v odseku 1.

Článok 5
Podmienky licencie

1.	Nadobúdateľ je oprávnený používať každú licenciu len pre vlastnú potrebu a v súlade s jej určením a za podmienok ustanovených zákonom, touto zmluvou a podmienok stanovených v licenčnej zmluve výrobcu.

2.	Nadobúdateľ je oprávnený používať každú licenciu tri (3) roky od dátumu podpisu poslednou zmluvnou stranou.

3.	Nadobúdateľ je oprávnený vykonávať update antivírusového softvéru v zmysle Článku 1 odsek 2 tejto zmluvy tri (3) roky od dátumu podpisu poslednou zmluvnou stranou.

4.	Nadobúdateľ je oprávnený vykonávať upgrade antivírusového softvéru v zmysle Článku 1 odsek 3 tejto zmluvy tri (3) roky od dátumu podpisu poslednej zmluvnou stranou.

5.	Poskytovateľ poskytuje nadobúdateľovi licenciu nevýhradnú.

6.	Nadobúdateľ nie je oprávnený bez predchádzajúceho písomného súhlasu poskytovateľa akýmkoľvek spôsobom postúpiť, prenechať, zapožičať, umožniť užívanie, či inak dočasne alebo trvalo poskytnúť oprávnenie tvoriace súčasť licencie alebo licencie tretej osobe.

7.	Licencie udelené na základe tejto zmluvy, resp. práva a povinnosti prechádzajú pri zániku nadobúdateľa na jeho právneho nástupcu.

Článok 6
Zodpovednosť za škodu a vady

1.	Poskytovateľ nezodpovedá za vhodnosť antivírusového softvéru pre každé konkrétne použitie nadobúdateľom, ani za prípadné škody spôsobené prevádzkou antivírusového softvéru.

2.	Poskytovateľ garantuje nadobúdateľovi vlastnosti a funkčnosť predmetu tejto zmluvy v rozsahu uvedenom v licenčnej zmluve výrobcu antivírusového softvéru.

Článok 7
Sankcie (zmluvné pokuty)

1.	V prípade porušenia akejkoľvek povinnosti týkajúcej sa používania licencie v zmysle Článku 5 odseku 1 až 4 a odseku 6 tejto zmluvy nadobúdateľom, je poskytovateľ oprávnený po nadobúdateľovi požadovať zaplatenie zmluvnej pokuty vo výške 10% z odmeny za poskytnutie licencie, a to za každé porušenie povinnosti. Tým nie je dotknutý nárok na náhradu škody.

2.	V prípade omeškania v dodávke licenčného kľúča v zmysle Článku 1 odsek 8 tejto zmluvy je nadobúdateľ oprávnený po poskytovateľovi požadovať zaplatenie zmluvnej pokuty vo výške 10% z odmeny za poskytnutie licencie, a to za každý aj začatý týždeň omeškania.

3.	Nárok na zaplatenie dohodnutej zmluvnej pokuty vzniká v prípade každého jednotlivého porušenia povinnosti.

4.	Zmluvná pokuta je splatná do pätnástich (15) dní odo dňa doručenia písomnej výzvy oprávnenej zmluvnej strany k jej uhradeniu povinnej zmluvnej strane.

Článok 8
Rozhodné právo a riešenie sporov

1.	Práva a povinnosti vzniknuté na základe tejto zmluvy alebo v súvislosti s touto zmluvou sa riadia v oblasti autorských práv zákonom o autorskom práve a právach súvisiacich s autorským právom (autorský zákon) v aktuálnom znení, prípadne zásadami občianskeho zákonníka a v oblasti ostatných práv a povinností v zmluve obsiahnutých, príslušnými ustanoveniami zákona č. 513/1991 Zb. Obchodného zákonníka v znení neskorších predpisov.

2.	Zmluvné strany sa zaväzujú vyvinúť maximálne úsilie na odstránenie vzájomných sporov vzniknutých na základe tejto zmluvy alebo v súvislosti s touto zmluvou a na ich vyriešenie najmä prostredníctvom rokovaní kontaktných osôb alebo poverených zástupcov.

Článok 9
Platnosť a účinnosť zmluvy

1.	Táto zmluva nadobúda platnosť dňom podpisu poslednou zmluvnou stranou a účinnosť dňom nasledujúcim po dni jej zverejnenia na webovom sídle nadobúdateľa www.kosice.sk.

2.	Nadobúdateľ je oprávnený odstúpiť od zmluvy v prípade podstatného porušenia tejto zmluvy poskytovateľom spočívajúceho v omeškaní poskytovateľa s plnením záväzkov podľa tejto zmluvy po dobu dlhšiu ako tridsať (30) dní, ak tento nevykoná nápravu do pätnástich (15) dní od písomného doručenia oznámenia nadobúdateľa.

3.	Poskytovateľ je oprávnený odstúpiť od zmluvy v prípade, keď nadobúdateľ používa antivírusový softvér tak, že svojím konaním podstatne porušuje túto zmluvu.

4.	Odstúpenie od zmluvy je účinné odo dňa doručenia písomného oznámenia o odstúpení od zmluvy druhej zmluvnej strane.

5.	Ku dňu účinnosti odstúpenia od zmluvy je nadobúdateľ povinný prestať používať antivírusový softvér a odstrániť všetky jeho inštalácie.

6.	Odstúpením od zmluvy nie sú dotknuté ustanovenia týkajúce sa zmluvných pokút, úrokov z omeškania, riešenie sporov a ustanovenia týkajúce sa tých práv a povinností, z ktorých povahy vyplýva, že majú trvať aj po odstúpení (predovšetkým ide o povinnosť poskytnúť peňažné plnenia za plnenia poskytnuté pred účinnosťou odstúpenia).

Článok 10
Záverečné ustanovenia

1.	Obsah zmluvy môže byť menený alebo doplňovaný po predchádzajúcej dohode strán. Akékoľvek dodatky zmluvy meniace, rozširujúce alebo doplňujúce jej ustanovenia, musia byť uzavreté v písomnej forme, očíslované v postupnom rade za sebou počnúc číslom 1 a podpísané zástupcami zmluvných strán.

2.	Informácie uvedené v tejto zmluve aj v prípadných dohodách o zmene zmluvy sú považované za obchodné tajomstvo.

3.	Neoddeliteľnú súčasť zmluvy tvoria tieto prílohy:
Príloha č. 1 - Špecifikácie antivírusového softvéru

4.	Poskytovateľ sa zaväzuje 3 mesiace pred uplynutím oprávnenia podľa Čl. 5 odsek 3 ponúknuť nadobúdateľovi predĺženie práva na použitie antivírusového software.

5.	Táto zmluva sa vyhotovuje v štyroch (4) rovnopisoch na siedmich (7) stranách vrátane príloh, z ktorých každý má platnosť originálu a každá zmluvná strana obdrží po dvoch rovnopisoch.

6.	Zmluvné strany vyhlasujú, že zmluva bola uzavretá podľa ich pravej a slobodnej vôle, určite, vážne a zrozumiteľne a že nebola uzatvorená v tiesni alebo za nápadne nevýhodných podmienok. Na dôkaz pravdivosti tohto vyhlásenia pripájajú strany k zmluve svoje podpisy.

V Prahe dňa ___________ 2012 			V Košiciach dňa __________2012 

Za poskytovateľa 					Za nadobúdateľa

__________________________			____________________________

Poskytovateľ		 			 MUDr. Richard Raši, PhD., MPH
							primátor

Príloha č. 1

k zmluve o udelení práva na používanie antivírusového softvéru

Špecifikácie antivírusového softvéru

Kaspersky Enterprise Space Security:

Toto riešenie ponúka komplexnú antivírusovú ochranu pracovných staníc, súborových a poštovných serverov. Kaspersky Enterprise Space Security chráni pracovné stanice a servery proti vírusom, červom, trójskym koňom, adware, spyware, phishingu a infiltráciám v pakovaných súboroch radu pakovacích formátov vrátane dezinfekcie v ZIP, ARJ, CAB alebo RAR. Ďalej je toto riešenie doplnené o personálny firewall a personálny anti-spam na pracovnej stanici. Samozrejmosťou je centrálna správa všetkých staníc pomocou nástroja Kaspersky Security Network 9, ktorý je súčasťou balíka Enterprise Space Security.

Licencia	Produkt	€/ks	ks	Celkom bez DPH	DPH	Celkom s DPH	
3 roky	Kaspersky Enterprise Space Security (ochrana pracovných staníc a file / mail serverov)		500